เด็กทารก1เดือนกว่าๆ สมารถให้กินอย่างอื่นนอกจากนมแม่ได้ยังคะ อย่างเช่น น้ำเปล่า
สวัสดีค่ะ ในช่วงเด็กแรกเกิดจนถึง 6 เดือนแรกของชีวิต หากแม่มีน้ำนมไหลเพียงพอที่ให้ลูกทาน ก็ไม่จำเป็นต้องป้อนน้ำเปล่าเพิ่มแต่อย่างใด เนื่องจากในน้ำนมแม่ มีปริมาณของน้ำมากเพียงพอสำหรับทารกอยู่แล้ว หากป้อนน้ำตามไป อาจทำให้ทารกอิ่ม และไม่ดูดนม จึงอาจทำให้ทารกได้รับสารอาหารและพลังงานไม่เพียงพอ นอกจากนี้ หากป้อนน้ำมากหรือบ่อยเกินไป อาจอันตรายถึงขั้นทำให้เกิดภาวะสมองบวมได้ เนื่องจากระบบการทำงานของไตที่ยังไม่แข็งแรงพอ ร่างกายทารกจึงกำจัดน้ำส่วนเกินไม่ทันแต่เมื่อทารกอายุมากกว่า 6 เดือน ก็สามารถให้ดื่มน้ำเปล่ารวมถึงอาหารต่างๆ นอกจากนมได้ค่ะ